CELEX: 62021TN0519
Language: et
Date: 2021-08-24 00:00:00
Title: Kohtuasi T-519/21: 24. augustil 2021 esitatud hagi – VY versus komisjon

18.10.2021   
            
            
               ET
            
            
               Euroopa Liidu Teataja
            
            
               C 422/25
            
         
      24. augustil 2021 esitatud hagi – VY versus komisjon
      (Kohtuasi T-519/21)
      (2021/C 422/34)
      Kohtumenetluse keel: prantsuse
      
         Pooled
      
      
         Hageja: VY (esindaja: advokaat F. Moyse)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 25. mai 2021. aasta otsus;
               
            
                  —
               
               
                  seetõttu tunnistada esitatud kaebus vastuvõetavaks;
               
            
                  —
               
               
                  sisulises osas tühistada 30. märtsi 2020. aasta otsus;
               
            
                  —
               
               
                  seetõttu tunnistada, et tal on õigus saada toitjakaotuspensioni personalieeskirjade VIII lisa artikli 18 alusel;
               
            
                  —
               
               
                  igal juhul mõista kohtukulud välja komisjonilt.
               
            
         Väited ja peamised argumendid
      
      Põhjendamaks oma hagi komisjoni otsuse peale jätta talle toitjakaotuspension määramata, esitas hageja viis väidet.
      
                  1.
               
               
                  Esimene väide, et 2. veebruari 2021. aasta kaebus on vastuvõetav. Hageja väidab, et esitatud kaebus on vastuvõetav, kuna 30. märtsi 2020. aasta otsus ei olnud haldusotsus, mille peale saaks kaebust esitada, ja et seetõttu sai ta õiguspäraselt järeldada, et tegu on lihtsalt kirjaga, mis teavitas teda toimingutest, mis tuleb teha pärast tema abikaasa surma.
               
            
                  2.
               
               
                  Teine väide, mis puudutab Euroopa Liidu personalieeskirjade (edaspidi „personalieeskirjad“) VIII lisa artikli 18 ebaseaduslikkuse väidet, kuna on rikutud võrdse kohtlemise põhimõtet ja toimunud diskrimineerimine seoses kooselu õigusliku seose laadiga.
               
            
                  3.
               
               
                  Kolmas väide, et personalieeskirjade VIII lisa artikli 18 kohaldamisel on õigusnormi rikutud, kuna komisjon oleks pidanud seda artiklit tõlgendama nii, et selles peetakse silmas paari perekondlikku kooselu, olgu nad siis abielus, registreeritud partnerid või vabaabielus.
               
            
                  4.
               
               
                  Neljas väide, et abikaasa mõistet toitjakaotuspensionile kohaldatava korra tähenduses on vääralt tõlgendatud, kuna Euroopa ühiskonna üldine areng kooselu valdkonnas nõuab selle mõiste laia tõlgendust.
               
            
                  5.
               
               
                  Viies väide, et on tehtud ilmne hindamisviga, kuna hageja eripärast olukorda ei võetud arvesse. Hageja väidab sellega seoses esiteks, et tema kooselu tema abikaasaga kestis enam kui 32 aastat, teiseks, et neil on ühine laps, ja kolmandaks, et kui tema abikaasa tervislik seisund halvenes, jäi ta tema kõrvale teda abistama.